Bellier

Bellier on maailman vanhin mopoautovalmistaja. Yrityksen mopoautot valmistetaan kahdella tehtaalla Ranskan länsirannikolla Talmont-Saint Hilariessa ja Pariisin läheisyydessä Chabriksessa. Bellier oli vuonna 2011 muutaman kuukauden ajan Suomen myydyin mopoauto, mutta sittemmin se on tipahtanut viidennelle sijalle. Nykyään Suomen mopoautomarkkinoita hallitsevat suuret merkit Ligier, Microcar ja Aixam. Bellierin mopoautot valmistetaan käsin lasikuidusta, sillä yritys ei ole suurten merkkien tavoin investoinut ABS-muovin muokkaamiseen tarkoitettuihin koneisiin.

Historiaa 

Bellier aloitti pienautojen valmistuksen vuonna 1968. Yritys aloitti perheyrityksenä vain muutaman henkilön voimin, ja sen ensimmäiset autot oli varustettu bensiinimoottoreilla ja suunnattu pääasiassa lapsille.

 1968: Yrityksen perusti Bellierin perhe, ja idean isä Jean Bellier valmisti ensimmäisen lapsille tarkoitetun, Solex-moottorilla kulkevan kevytauton.
 1972: Toisen sukupolven lapsille suunnattu, Solex-moottorilla varustettu The Buggy F85 -malli näki päivänvalon. Autossa oli muovikehikko.
 1976: Salon de l'Automobile -näyttelyssä esiteltiin The Veloto -malli, jota ryhdyttiinn tuottamaan ja myymään maanlaajuisesti
 1980: Uusi edistyksellinen, aikuisille suunnatun Super Veloto C12S -mallin lanseeraus. Autossa oli Motobecane-moottori ja sähköstartti.
 1983: Bellier Formule 85 -malli julkaistiin. Sen voimanlähteenä toimi 49-kuutioinen dieselmoottori.
 1986: Bellier Formule 85 -mallin uudistettu versio julkaistiin. Auton 49-kuutioinen moottori vaihtui325-kuutioiseen, yksisylinteriseen dieselmoottoriin.
 1987: Ensimmäinen mopoauton toimintaperiaatteella valmistettu auto Bellier XLD 100 julkaistiin.
 1994: Mopoauton todellinen koko ja muoto alkavat hahmottua. Bellier VX -malli julkaistiin. Auton voimanlähteenä oli 325-kuutioinen dieselmoottori.
 1996: Ensimmäinen neljälle rekisteröity mopoauto Bellier VX 650 julkaistiin. Autossa oli ensi kertaa voimanlähteenä Yanmarin kaksisylinterinen, 523-kuutoinen dieselmoottori. 
 1998: Bellier VX 650 -mallissa esiteltiin ensimmäistä kertaa ilmastointi mopoautossa.
 2000: Bellier teki uuden aluevaltauksen ja julkaisi ensimmäisen sukupolven Bellier Docker -lava-auton. Autoa valmistettiin myös sähkömoottorilla.
 2001: Vuoden 2000 Pariisin autonäyttelyssä julkistettu uuden sukupolven malli Bellier Divane tuli sarjatuotantoon.
 2005: Bellier Opale -malli ilmestyi markkinoille. Malli oli saatavilla myös Suomen markkinoilla.
 2006: Opale -mallin seuraaja, paranneltu Opale 2 julkaistiin.
 2008: Viimeisimmän sukupolven mopoauto Bellier Jade julkaistiin.
 2009: Sähkömoottoreita ja lentokoneiden osia valmistava Sermat-konserni osti Bellierin.
 2009: Sähkömoottorilla varustetun Bellier Jaden kehitys aloitettiin.
 2010: Bellier Jade Electric -malli luovutettiinn testikäyttöön Sermatin yhteystyökumppaneille.
 2010: Bellier Jade -mallin valmistus aloitettiin Talmont-Saint Hilariessa sijaitsevan tehtaan ohella myös Sermatin tehtailla Chabriksessa Pariisin läheisyydessä.

Tekniset tiedot 
Bellier Jade (L6e-luokka)

Bellier Jade 

Bellier Jade -mallia on myyty Suomen markkinoilla vuodesta 2008 asti, mutta suurten merkkien joukkoon se nousi vuoden 2010 aikana.
Aluksi sen maahantuojana toimi Moto Dudes Tampereella, mutta vuonna 2010 maahantuonti siirtyi Modularbox Oy:lle.
Jade-mallin suurin eroavaisuus muihin valtamerkkeihin on sen kori, joka valmistetaan täysin lasikuidusta, kun taas isoimmat kilpailijat käyttävät ABS-muovia.
Voimanlähteenä on Yanmarin kaksisylinterinen dieselmoottori.
Bellier toi ensimmäisenä merkkinä markkinoille Racing-mallin, joka oli täysin nuorille suunnattu niin varusteiden kuin ulkonäönkin osalta.
Vuoden 2010 aikana tapahtunut maahantuojan vaihdos ja hinnan kilpailukykyinen asettelu nostivat Bellierin heti vuoden 2011 alusta mopoautojen ensirekisteröintitilaston kärkeen (Trafi).
Suomeen tuotavissa Jade-malleissa on useita eroavaisuuksia verrattuna muualla Euroopassa myytäviin Jade-malleihin. Tämä johtuu Suomen Keski-Euroopan markkinoita rankemmista olosuhteista sekä nuoremmasta kohderyhmästä. Suomen markkinoille tuleviin yksilöihin Bellier tekee muutoksia mm. raitisilmanvirtaukseen, puhallinjärjestelmään, pyörien laakerointiin jne.

Bellier Jade Classic 
 
Jade Classic on Bellierin perusmalli. Värinä autossa on aina Arctic White eli valkoinen.
Auton varustetaso on Suomessa kattavampi kuin Ranskassa.
Suomeen tuotaviin Jade-malleihin jo ennestään tehtyjen muutoksien lisäksi Jade Classicissa on myös CD/Radio sekä 14-tuumaiset erikoisvanteet.
Classic-mallissa on suhteellisen kattava varustelu jo vakiona: sähköikkunat, sähköpeilit, tummennetut ikkunat jne.
Auton hinta on Suomen markkinoilla 11 900 euroa.

Bellier Jade Urban 

Jade Urban -mallissa on Classic-mallin varusteiden lisäksi lisävarusteena kauko-ohjattava keskuslukitus, sumuvalot, valittavissa oleva ulkoväri, vararengas, parempi tekstiili penkeissä jne.
Mallia ei myydä Suomen markkinoilla.

Bellier Jade So Good 

So Good -malli on Jade-malliston lippulaiva. Tämä malli on maailman ainoa mopoauto, jossa on aidot nahkaverhoillut penkit.
Muita eroja edullisempiin malleihin ovat peruutustutkat, led-valot, erikoistakavalot jne.
Mallin hinta Suomen markkinoilla on 12 990 euroa.

Bellier Jade Racing 

Racing -malli julkaistiin Ranskan ja Italian markkinoilla alkuvuodesta 2010. Suomeen malli saatiin vuoden 2010 jälkipuoliskolla maahantuojan vaihtumisen yhteydessä.
Malli on toteutettu yhteistyössä Sparco-autourheiluvälineiden valmistajan kanssa.
Racing-malli on siivittänyt Bellierin uuteen nousuun Suomen markkinoilla. Erona Classic-mallin perusautoon ovat muun muassa Sparcon urheiluistuimet, Sparcon rallivyöt, Sparcon alumiiniratti, Sparcon alumiininen poljinsarja, alumiininen vaihdekepinnippi, hyvätasoinen CD/Radio, mattamustat 14" alumiinivanteet, mustapohjaiset Led/Angel Eyes -ajovalot, tummennetut Led-takavalot, peruutustutka, kauko-ohjattava keskuslukitus, sumuvalot jne.
Mallin hinta Suomen markkinoilla on 12 990 euroa.

Bellier Docker 

Docker on kaupunkikäyttöön suunniteltu pieni lava-auto. Autoa on maahantuojan mukaan saatavissa Suomeen erikoistilauksesta.
Autoa valmistetaan myös sähkömoottorilla. Dockeria on saatavana pelkkänä runkona, perälavalla, kippaavalla perälavalla sekä kopilla. 
Suomen hinta ei ole selvillä.
Voimanlähteenä autossa on sama Yanmarin dieselmoottori kuin Jade-mallissakin. Lisäksi Ranskan markkinoilla on saatavilla sähkömoottorilla varustettu Docker.

Bellier-mallisto ikäjärjestyksessä 

 Buggy F85
 The Veloto
 Super Veloto C12S
 Formule 85
 XLD 100
 VX
 VX 650
 Docker
 Divane
 Opale
 Opale 2
 Jade

Lähteet 
 Valmistajan kotisivut
 Maahantuojan kotisivut
 Trafi, moottoriajoneuvojen ensirekisteröinnit 2011

Mopoautot